Diari Oficial de la Generalitat Valenciana


Sumari del DOGV 2828, del 17-09-1996 (1996/839226)

ORDRE conjunta de 20 de maig de 1996, de la Conselleria de Cultura, Educació i Ciència i de la Conselleria d'Agricultura i Medi Ambient, per la qual es convoca un concurs públic de projectes d'educació ambiental, i ajudes per al desenvolupament i realització, dirigit a centres educatius públics de Primària de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2828

Data del DOGV
:   17-09-1996

Secció del DOGV
:   ALTRES DISPOSICIONS

Número del document
:   1996/839226


Data del document
:   20-05-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE conjunta de 20 de maig de 1996, de la Conselleria de Cultura, Educació i Ciència i de la Conselleria d'Agricultura i Medi Ambient, per la qual es convoca un concurs públic de projectes d'educació ambiental, i ajudes per al desenvolupament i realització, dirigit a centres educatius públics de Primària de la Comunitat Valenciana.   
El coneixement, la conservació i la millora del medi són valors que cal potenciar i transmetre a les noves generacions de ciutadans, des de la visió de l'educació per a un desenvolupament sostenible.  
Per aconseguir aquest objectiu, ha de vertebrar-se en els centres educatius un disseny de projectes d'educació ambiental amb una proposta integradora i multidisciplinària, tenint en compte els programes internacionals de la Unesco (PIEA), les Nacions Unides (PUNMA) i les recomanacions dels ministres d'Educació de la Unió Europea. Aquestes activitats s'han d'orientar cap a la consecució d'unes relacions equilibrades ésser humà-medi, emmarcades en una concepció ecològica global, creant actituds positives en els alumnes; únic camí per a la construcció d'una societat capaç de gestionar el medi ambient seu en el respecte a l'equilibri de la biosfera. En aquest sentit, els centres educatius són llocs privilegiats com a institucions formatives on es pot i s'ha d'iniciar aquest procés de conscienciació.  
A la Comunitat Valenciana, la política educativa de la Generalitat Valenciana es proposa la potenciació dels hàbits i actituds de respecte a la natura i al patrimoni cultural, històric i lingüístic del nostre entorn, tenint en compte les orientacions internacionals esmentades, la Logse, les orientacions curriculars de la nostra comunitat autònoma i l'Ordre de 20 de desembre de 1994, de la Conselleria d'Educació i Ciència per la qual es dicten instruccions per al desenvolupament de l'educació en valors en les activitats educatives en els centres docents.  
La Conselleria de Cultura, Educació i Ciència i la Conselleria d'Agricultura i Medi Ambient de la Generalitat Valenciana ofereixen als centres educatius, a l'alumnat i al professorat, la possibilitat de descobrir i valorar el patrimoni natural, social i cultural de l'entorn de les terres valencianes; així mateix, els recursos i la formació del professorat necessària, perquè els centres docents realitzen projectes educatius d'inserció curricular de l'eix transversal de l'educació ambiental.  
Per això, i fent ús de les atribucions que ens confereix l'article 35 de la Llei de la Generalitat Valenciana 5/1983, de 30 de desembre, de Govern Valencià  
ORDENEM:  
Article 1  
1. Convocar l'oferta del Programa d'Educació Ambiental, mitjançant concurs públic de projectes d'educació ambiental.  
2. Convocar ajudes per a la realització de les activitats i el desenvolupament dels projectes esmentats.  
3. Aprovar les bases per les quals es regirà aquesta convocatòria que en constitueixen l'annex I.  
Article 2  
Les ajudes seran sufragades a càrrec dels capítols i línies del pressupost de la Conselleria de Cultura, Educació i Ciència de la Generalitat Valenciana per a l'exercici de 1996.  
Per al suport econòmic de les activitats dels projectes d'educació ambiental dels centres educatius públics de Primària, aquests podran sol·licitar una ajuda a càrrec del capítol II dels programa 422.20, per un import global màxim de 42.544.237 de pessetes.  
Les ajudes concedides tindran la finalitat de sufragar parcialment les despeses de funcionament que al centre públic de Primària gènere la participació en els projectes d'educació ambiental. La quantitat concedida no podrà excedir del total de les despeses que ha generat al centre la realització d'aquests projectes.  
DISPOSICIONS FINALS  
Primera  
La Conselleria de Cultura, Educació i Ciència i la Conselleria d'Agricultura i Medi Ambient, es reserven el dret de difondre i publicar els treballs dels projectes que hagen estat seleccionats, durant el temps màxim de dos anys.  
Segona  
S'aplicarà la Llei de Pressupostos de la Generalitat Valenciana per a 1996, en tots aquells aspectes que no regule aquesta Ordre.  
Tercera  
Es delega en la directora general de Centres Docents, la facultat de resoldre la concessió de les ajudes d'aquesta ordre i s'autoritza el director general d'Ordenació i Innovació Educativa i Política Lingüística així com a la directora general del Medi Natural, a adoptar les mesures que siguen necessàries per al compliment i desenvolupament d'aquesta.  
Quarta  
La present ordre entrarà en vigor l'endemà de la publicació al Diari Oficial de la Generalitat Valenciana.  
València, 20 de maig de 1996  
La consellera de Cultura, Educació i Ciència,  
MARCELA MIRó PÉREZ  
La consellera d'Agricultura i Medi Ambient,  
Mª àNGELS RAMóN LLIN  
ANNEX I  
Bases de la convocatòria per a la realització de les activitats i projectes d'educació ambiental  
Primera. Objecte, característiques i modalitats de projectes  
Els centres educatius públics de Primària podran concursar a les següents modalitats de projectes:  
Modalitat A:  
Projectes que fan ús de la informació, el suport i l'assessorament que donen els Centres d'Educació Ambiental de la xarxa de la Conselleria de Cultura, Educació i Ciència i/o els Centres d'Informació dels Espais Naturals Protegits de la Conselleria d'Agricultura i Medi Ambient, que es detallen amb les característiques i definició de funcionament en l'annex II.  
Aquests projectes hauran de tractar sobre l'oferta que realitzen els Centres d'Educació Ambiental i els centres d'Informació dels Espais Naturals Protegits esmentats. Així mateix aquests projectes configuraran un mòdul anomenat Introducció de l'Educació Ambiental als Centres, que té les fases següents:  
- Reflexió teòrica del professorat (en sessions a partir de les 17 hores): 15 hores.  
- Concreció del projecte: 9 hores.  
- Trobada del professorat preparatòria de les activitats: 9 hores.  
- Experimentació amb els alumnes en l'equipament (una sessió com a mínim): 9 hores.  
- Seguiment i avaluació: 9 hores.  
- Elaboració d'una memòria: 9 hores.  
La durada mínima d'aquest mòdul serà de 60 hores.  
Modalitat B:  
Aquests projectes, els desenrotllaran els centres educatius públics de Primària, i hauran de realitzar un tractament de la inserció curricular de l'eix transversal de l'educació ambiental.  
Aquests projectes podran tractar dels temes següents:  
- Elaboració i experimentació de materials didàctics (unitats didàctiques, jocs de simulació, etc).  
- Projectes que incloguen experimentació en equipaments d'educació ambiental.  
- Projectes d'aprofitament didàctic de l'hort o granja a l'escola.  
- Projectes educatius al voltant de l'aigua i/o dels residus sòlids.  
- Projectes educatius d'investigació descentralitzada: El Bosc i Mullat amb la costa.  
Els projectes podran comptar amb el suport, assessorament i seguiment dels Centres d'Educació Ambiental, en la mesura de les seues possibilitats materials i personals.  
Segona. Participants  
Podran participar en aquesta convocatòria de projectes d'educació ambiental, així com en el concurs d'ajudes, els centres educatius públics de la Comunitat Valenciana, que imparteixen els ensenyaments següents:  
- EGB i Primària.  
Tercera. Sol.licitud i documentació  
Els centres educatius públics de Primària podran accedir a les dues modalitats de participació, omplint els models de sol.licitud que consten en els annexos corresponents:  
a) Per a projectes d'educació ambiental de la modalitat A, emplenaran i trametran l'annex III.  
B) Per a projectes d'educació ambiental de la modalitat B, emplenaran i trametran l'annex IV, adjuntant el projecte on s'especificarà:  
- Títol del projecte, i professor responsable.  
- Descripció del projecte i la seua relació amb el centre educatiu.  
- Inclusió de les activitats d'educació ambiental en la Programació General del Centre.  
- Formulació dels objectius als àmbits de coneixements, hàbits i actituds per als nivells i cicles implicats.  
- Programació i temporalització de les activitats a desenvolupar pels alumnes.  
- Assignació de responsabilitats del professorat i personal col·laborador.  
- Institucions i grups que recolzen i col·laboren en el projecte, adjuntant la certificació corresponent.  
En tots dos casos s'adjuntarà a la sol.licitud el certificat de l'informe favorable del Consell Escolar del Centre.  
Quarta. Presentació i termini  
1. Les sol·licituds acompanyades de la documentació que figura a les bases d'aquesta convocatòria, es dirigiran al director territorial de Cultura i Educació corresponent i es podran presentar al Registre de les Direccions Territorials de Cultura i Educació, als Centres d'Informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establits en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini de presentació de sol·licituds és de 30 dies naturals, comptats a partir del dia següent al de la publicació d'aquesta ordre en el Diari Oficial de la Generalitat Valenciana.  
Cinquena. Ajudes  
1. Les ajudes constituiran assignacions econòmiques, en concepte de sobredotació per despeses extraordinàries de funcionament, amb la finalitat de desenvolupar els projectes d'educació ambiental.  
2. El centres educatius públics de Primària podran sol·licitar les ajudes, tant per als projectes de modalitat A, com de modalitat B, omplint i tramitant l'annex V, en el termini establit per la base quarta.  
Sisena. Comissió de selecció  
1. La selecció de projectes i proposta de concessió d'ajudes estarà realitzada per una comissió, estarà composta per:  
President: director general d'Ordenació i Innovació Educativa i Política Lingüística o persona en qui delegue.  
Vocals: un inspector d'educació.  
Un funcionari tècnic de la Direcció General d'Ordenació i Innovació Educativa i Política Lingüística.  
Un funcionari tècnic de la Direcció General de Centres Docents.  
Tres professors responsables dels Centres d'Educació Ambiental de la Conselleria de Cultura, Educació i Ciència.  
Un funcionari tècnic de la Conselleria d'Agricultura i Medi Ambient.  
Secretari: un funcionari administratiu de la Direcció General d'Ordenació i Innovació Educativa i Política Lingüística.  
2. La comissió podrà dotar-se de l'assessorament d'aquells tècnics que considere oportú, per completar la valoració dels projectes.  
3. El funcionament de la comissió s'ajustarà al que disposa l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Setena. Criteris de selecció  
Els projectes presentats seran seleccionats, i es realitzarà la proposta d'assignacions econòmiques, d'acord amb els següents criteris:  
a) Percentatge, del professorat implicat en el projecte, del total del centre.  
b) Interdisciplinarietat que es desenvolupa en el projecte.  
c) Incardinació del projecte en el projecte curricular.  
d) Component d'actitud del projecte.  
e) Continuïtat del projecte.  
f) Suport dels CEP i altres institucions al projecte.  
Vuitena. Publicació de la resolució  
1. Resolució provisional:  
a) La relació provisional de projectes seleccionats amb les assignacions econòmiques adjudicades, es farà pública en els taulers d'anuncis de les Conselleries de Cultura, Educació i Ciència i d'Agricultura i Medi Ambient, i de les respectives Direccions Territorials.  
b) Hi haurà un termini de vuit dies naturals per a reclamacions davant la comissió de selecció. Aquesta resoldrà les reclamacions i elevarà la proposta definitiva a la Direcció General de Centres Docents.   
2. Resolució definitiva:  
a) Vista la proposta de la comissió de selecció, la Direcció General de Centres Docents, dictarà la resolució definitiva de la convocatòria, que serà publicada al Diari Oficial de la Generalitat Valenciana.  
b) Passats tres mesos des del dia següent al de la finalització del termini per a la presentació de les sol·licituds, sense que hi haja resolució expressa, aquestes s'entendran denegades.  
Novena. Obligacions dels beneficiaris  
L'acceptació de la realització dels projectes i la percepció de les ajudes, per part dels centres públics de Primària implica els compromisos següents:  
a) Realització del projecte d'educació ambiental.  
b) Presentar a la Direcció Territorial d'Educació corresponent dos exemplars de la memòria del projecte.  
c) Justificació econòmica de les ajudes rebudes, segons s'indica a la base deu.  
d) Assistència del professorat responsable del projecte, a les jornades de formació i de seguiment que siguen convocades.  
Deu. Percepció i justificació de les ajudes  
1. Les ajudes es faran efectives després de la publicació de la resolució que adjudica, una vegada acceptada expressament la realització del projecte d'educació ambiental i l'ajuda econòmica si s'escau, mitjançant escrit de la direcció del centre a la Direcció General de centres, en el termini de 30 dies naturals a partir de l'endemà de la publicació de la Resolució definitiva en el Diari Oficial de la Generalitat Valenciana.  
2. Atés el caràcter de sobredotació per despeses extraordinàries de funcionament de les ajudes, als documents de control de l'activitat econòmica del centre, hauran d'especificar-se clarament els ingressos i les despeses que es produïsquen per raó d'aquesta convocatòria.  
3. A més de les obligacions dels dos punts anteriors, els centres públics de Primària hauran d'adjuntar la justificació de l'import de l'ajuda concedida a la justificació anual que ha d'efectuar d'acord amb l'Ordre de 2 de maig de 1991, de la Conselleria d'Educació i Ciència.  
ANNEX II  
Els centres públics de Primària que desenvolupen projectes de la modalitat A faran ús dels Centres d'Educació Ambiental de la xarxa de la Conselleria de Cultura, Educació i Ciència i els Centres d'Informació dels Espais Protegits de la Conselleria d'Agricultura i Medi Ambient, que es constitueixen com a centres d'experimentació didàctica en el camp de l'educació ambiental, en col·laboració amb els centres de professors (CEP), per a fer ús educatiu de microentorns característics amb la finalitat de:  
a) Donar a conéixer conjunts ecològics singulars a alumnes i professors.  
b) Conscienciar a alumnes i professors en la valoració del medi ambient com a patrimoni col·lectiu que s'ha de respectar, conservar i millorar.  
c) Fomentar activitats d'apropament als entorns singulars, dintre d'un plantejament metodològic, renovador i interdisciplinari.  
d) Facilitar l'elaboració de materials didàctics per al tractament pedagògic i integrador del medi ambient.  
e) Col·laborar a la formació del professorat en el camp de l'educació ambiental.  
f) Facilitar la introducció de l'educació ambiental en el sistema educatiu valencià  
Aquests Centres d'Educació Ambiental i els Centres d'Informació oferiran: informació, suport i assessorament als projectes que realitzen els centres públics de Primària, tant al seu entorn, com en aquells altres que compten amb actuacions, en la mesura de les seues possibilitats materials i personals.  
Els Centres d'Educació Ambiental i Centres d'Informació dels Espais Naturals Protegits que s'ofereixen són:  
1. CEA Racó de l'Olla (el Saler-València). Estudi del Parc Natural; els ecosistemes seus (albufera, marjal, dunes, mallades i platja) usos i problemàtiques ambientals.   
2. CEA El Termet (Vila-real). Riu Millars (aprofitament d'aigües, curs baix). Ecosistema urbà. Estudi de la Serra d'Espadà.  
3. CEA Aula de la Mar (Benicàssim). L'equilibri ambiental al litoral. Explotació i utilització dels recursos marins. Les problemàtiques mediambientals de les zones costaneres. Turisme i medi ambient.  
Aquests projectes es poden treballar en estades de cinc dies o en visites d'una jornada.  
4. CEA Mont del Benacantil (Alacant). Ecosistema urbà i bosc mediterrani, Illa de Tabarca.  
5. CEA Almafrà (Benidorm). Ecosistema urbà. Turisme i Medi Ambient. Seminari europeu: Aigua: molta i poca.  
6. CEA La Casella-Murta (Alzira). Degradació del bosc mediterrani. L'equilibri ambiental. Coneixement del medi natural.  
7. CEA Casa de la Natura (Gandia). Riu Serpis. Apicultura. Agricultura biològica. Les problemàtiques mediambientals.  
8. Gabinet didàctic del Jardí Botànic de València. Jardí Botànic.  
9. CEA de l'Hort de Trénor (Torrent). Proposta botànica de l'Hort de Trénor. Impacte humà del barranc de Torrent. Zona humida del barranc de Cortitxelles.  
10. Centre d'Informació del Parc Natural de l'Albufera, Racó de l'Olla de València. Estudi de la flora i fauna de les zones humides, estudi de l'ecosistema d'un llac i l'etnologia.  
11. Centre d'Informació del Parc Natural del Prat de Cabanes-Torreblanca, Centre d'Aqüicultura de Torre de la Sal (Cabanes). Estudi de la flora i fauna (ictiofauna i avifauna principalment), ecosistema platja, impactes humans (extracció de turba).  
12. Centre d'Informació del Parc Natural del Fondó (Elx-Crevillent). Estudis de fauna i flora. Estudi integral de l'aigua (importància, consum, zones humides, etc.).  
13. Centre d'Informació del Parc Natural del Carrascar de la Font Roja, cases de la propietat municipal al Santuari (Alcoi). Estudi de la vegetació, fauna i etnologia (les caves o pous de neus).  
14. Centre d'Informació del Parc Natural del Penyal d'Ifac, Aula del Penyal (Calp). Estudi de la vegetació amb el suport d'un viver didàctic. Pràctiques de biologia marina.  
15. Centre d'Informació del Parc Natural del Montgó, Casa de Torrecremada (Dénia), Casa de la Cultura (Xàbia). Estudi de la vegetació autòctona i d'etnologia.  
16. Centre d'Informació del Parc Natural de les Salines de Santa Pola, casa forestal de Guardamar del Segura (Guardamar del Segura). Estudi de l'avifauna i de l'activitat salinera.  
17. Centre d'Informació del Parc Natural de les Llacunes de la Mata-Torrevieja, Casa Forestal de la Mata (Torrevieja). Estudi de la flora i fauna i de l'activitat salinera.  
18. Centre d'Informació del Parc Natural de la Marjal de Pego-Oliva. Estudi de la flora i fauna de les zones humides.   
19. Centre d'Informació del Paratge Natural del Desert de les Palmes, La Bartola (Benicàssim). Estudis de la vegetació, fauna i geologia. Tècniques i pràctiques de repoblacions. Col·laboracions amb els vivers forestals.  
20. Centre d'Informació de la Reserva Natural de les Illes Columbrets, Planetari de Castelló (Castelló). La fragilitat de les illes hi impossibilita la instal·lació d'un centre. Permet un apropament al coneixement de les seues característiques generals (insalubritat, especiació, etc.)  
ANNEX III  
Sol.licitud global del centre públic de Primària per a participar en la modalitat A de l'ordre de convocatòria de projectes d'educació ambiental  
Apartat primer  
a) Dades del Centre Públic de Primària  
Nom:........................................Codi:..............  
Adreça:.....................................DP:................  
Localitat:.....................Prov.:.............Tel.:........  
Nivells d'ensenyament que s'hi imparteixen:....................  
Nombre total d'unitats:........................................  
Nombre de professors:..........................................  
b) Sol·licita  
Centres d'Educació Ambiental/Centres d'Informació dels Espais Naturals Protegits (\*). Nre. grups Nivell Professorat responsable del projecte   
(\*) En el cas de sol·licitar el CEA Aula de la Mar de Benicàssim, caldria especificar si es jornada o estada.  
 .....................,......... d ......... de 1996  
EL DIRECTOR COM A PRESIDENT DEL CONSELL ESCOLAR   
Apartat segon   
Cal emplenar aquest apartat segon per cadascun dels professors/es participants i adjuntar-los a l'apartat primer d'aquesta sol.licitud.  
a) Centre d'educació ambiental o Centre d'Informació d'Espai Natural Protegit que sol·liciteu: ....................... ................................................................................ ................................................................................ .................  
b) Dades del professor/a:  
 Nom:....................cognoms:..........................  
 DNI:....................NRP:..............................  
 Adreça:.....................................CP:...........  
 Localitat:.................Prov:.............Tel:.........  
 Situació administrativa:..................................  
 Nivell on imparteix la docència:..........................  
 àrees o matèries que imparteix:...........................  
c) Breu descripció de l'esborrany del projecte educatiu a desenvolupar amb el CEA o CI de l'Espai Natural sol·licitat.  
ANNEX IV  
Sol.licitud global del centre públic de Primària per a participar en la modalitat B de l'ordre de convocatòria de projectes d'educació ambiental. (cal adjuntar els projectes a aquesta sol.licitud)  
Dades del centre públic de Primària  
Nom:........................................codi:..............  
Adreça:.....................................DP:................  
Localitat:.....................Prov.:.............Tel.:........  
Fax  
Nivells d'ensenyament que s'hi imparteixen:....................  
Nombre total d'unitats:........................................  
Nombre de professors:..........................................  
Nom del projecte Professorat responsable   
...............................................................  
...............................................................  
...............................................................  
...............................................................  
...............................................................  
....................., ...... d ..........de 1996  
EL DIRECTOR COM A PRESIDENT DEL CONSELL ESCOLAR  
ANNEX V  
1. Dades del Centre Públic de Primària:  
Nom:...........................................................  
Adreça:.........................................CP:............  
Localitat:....................Prov.:............Tel:...........  
Codi centre:....................CIF:...........................  
Fax  
Nom entitat bancària:..........................................  
Adreça sucursal:...................Localitat:..................  
Codi sucursal:.................Núm. compte.....................  
2. Projecte:  
Modalitat A [ ]; B [ ]  
Nom del projecte:.............................................  
Professorat responsable:......................................  
3. Previsions econòmiques:  
Concepte Quantitat   
 TOTAL:................PTA